钦定古今图书集成/明伦汇编/宫闱典/第127卷 > 成轨
## 钦定古今图书集成/明伦汇编/宫闱典/第127卷 > 成轨

按《魏书阉官传》：“轨字洪义，上谷居庸人。少以罪刑，入
事宫掖，以谨厚称，除中谒者仆射。高祖意有所欲，轨
瞻候容色，时有奏发，辄合帝心。从驾南征，专进御食。
于时高祖不豫，常居禁中，昼夜无懈。车驾还，赐帛百
匹。景明中，尝食典御丞，仆射如故。转中给事中，步兵
校尉，敕侍东宫。延昌末，迁中常侍中，尝食典御、光禄”
大夫，赐始平伯、统《京染》都将。转崇训太仆少卿。遭母
忧，诏遣主书常显景吊慰。又起为本官，进安东将军、
崇训卫尉卿。久之，超迁中侍中、抚军将军，典御、崇训
如故。寻除中军将军、燕州大中正。孝昌二年，以勤旧，
封始平县开国伯，食邑三百户。肃宗所幸潘嫔以轨
为假父，颇为中官之所敬惮。建义初，轨迎于河阴，诏
令安慰宫内，进爵为侯，增户三百，并前六百户。迁卫
将军。其年八月卒。赠车骑大将军、雍州刺史，谥曰孝
惠。养弟子仲庆袭，历位镇军将军、光禄大夫。卒，子胐
袭，齐受禅，例降。